Mit várhatunk az E3 2016-tól: Sony
és a Destiny, további kereszt-platform és független fejlesztők munkáival együtt, amikre tippet nem mernénk tenni, de egy-két új IP bemutatása ezen a fronton is kötelezőnek tudható be.
Végezetül VR dömping. Emlékeztetünk mindenkit, hogy tavaly ötven VR-címet emlegetett a PlayStation gyártója, a headsetjük rajtjával egyetemben. Nem ringatunk senkit tévhitben, ezek közül javarészt azért kereszt-platform és indie megoldások is lesznek, egy-két erős húzócímet viszont kötelező lesz felvonultatni, ha nem akarnak csalódást kelteni, de legalábbis rossz szájízt hagyó prezentációt adni.
És ezzel rá is kanyarodtunk a hardverekre, és nem kell hozzá jóstehetség, hogy rájöjjünk: idén bizony a PlayStation VR lesz a mozgatórugója a show erre szánt részének (is). Az már tisztázott, hogy a felszerelés részét képezi egy plusz külső egység, ennek szerepéről és képességeiről, illetve magáról a headsetről egy tartalmas előadás garantált. Szintén tudni lehet már, hogy a komplett VR élményhez ötszáz dolcsit kell leszurkolni az arra vágyóknak (erre jön még idehaza a jó magyar ÁFA), és már egy ideje előrendelhető is az eszköz, de konkrét megjelenést még nem tudunk, az E3 2016 ragyogó alkalom lesz a beharangozásra.
A technikai részletek nyilvánosságra hozása sosem jellemezte a Sony-t, mellesleg az igazat megvallva nem is igazán áll az érdekében, éppen ezért egyelőre joggal hat a külső szemlélők számára zsákbamacskának az egész hercehurca. Ettől függetlenül a jelenlévők számíthatnak majd a standjuknál kipróbálható techdemókra, játékokra, hogy bemutassák, mit is tud az új eszköz.
Nem titok a PlayStation 4 Neo sem, de jó pár kérdés felmerült már ezzel kapcsolatban is. Reméljük, megtudjuk többek közt, hogy kell-e mellé a külső egység a VR élményhez, hogy a már megjelent játékok skálázhatóak lesznek, feljavítást kapnak, vagy generáción belül újra indul a remastered hullám; illetve a számítókapacitásbeli változásokról valami közelebbit, és sok-sok élőképes, játékmenet összehasonlítást is szeretnénk hallani és látni. Nem mellesleg a kütyü árszabását, hogy megjelenésével párhuzamosan esik-e a „sima” PS4 ára, és természetesen a polcokra kerülésének a tervezett időpontját szintén kíváncsian várjuk.
A nyilvánvalóan a virtuális valóságra alapozó show mellett nem kizárt, hogy valami új külső perifériát is bemutatnak, vagy legalább előzetest adnak, ha másért nem, akkor azért, hogy legyen miért várni a jövő évi műsort. Végül és sajnos utolsó sorban, ahogy a Microsoftnak a Kinect, úgy a Sonynak a Vita lett a mostohagyereke, a szegényes kínálat és az új őrület ha nem is azonnal, de lassacskán teljesen a háttérbe szorítja, éppen ezért a legjobban az lepne meg minket, ha mégis előhozakodnának a kézi-konzollal.
A Sony sajtókonferenciája hazai idő szerint június 13-a hétfőn, 22:00-kor veszi kezdetét.
ÉS TE MIT VÁRSZ A SONY SAJTÓKONFERENCIÁJÁTÓL?
sony összefoglaló e3 2016